**Telki Község**

**Polgármestere**

**Előterjesztés**

**Telki Kőrisfa utca szabályozásához kapcsolódó területrendezés**

**(Ingatlanrendezési szerződés – Telki 36/1 hrsz.)**

**Az előterjesztés mellékletei**: 2 db

**Az előterjesztést tárgyalja**: képviselő-testület

A**z előterjesztés elfogadása**: egyszerű többségű szavazatot igényel

A Telki Kőrisfa utca Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében történő telekalakítás kérdése kerül most a képviselő-testület elé.

A Helyi Építési Szabályzat szerinti utca kialakításról elkészült a Budageo Kft. által 79/2017 Munkaszámon a telekalakítási vázrajz, melyet a Földhivatal 2163/2017, E-18/2017 számon záradékolt. Nagykovácsi Polgármesteri Hivatal Jegyzője 2-2/2018-F-2 számon kiadta a szakhatósági hozzájárulást.

Az ingatlan osztatlan közös tulajdon Telki község Önkormányzata és Breinich Attila és Dombovári Ágnes ingatlantulajdonosokkal.

A telekalakítással az önkormányzat meg tudja szüntetni az osztatlan közös tulajdont és rendeződne a közel 20 éve fennálló állapot.

Az ingatlanrendezésről szóló szerződés tervezet a hatályos Szabályozási Tervvel összhangban kerül összeállításra.

Telki, 2018. április 19.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**/2018. (IV. .) Öh. számú**

**Határozata**

**Telki Kőrisfa utca szabályozásához kapcsolódó területrendezés**

**(Ingatlanrendezési szerződés – Telki 36/1 hrsz.)**

Telki Község Képviselő-testülete a Telki Kőrisfa utca Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a Telki, Kőrisfa utca 36/1 hrsz-ú ingatlan tulajdonosaival.

Az ingatlanrendezési szerződéssel a Budageo Kft. ( 2051 Biatorbágy, Móricz u.4 ) által 79/2017 munkaszámon elkészült és a Pest Megyei Kormányhivatal Járási Hivatala Földhivatali Osztálya által 2163/2017, E-18/2017 számon záradékolt vázrajz alapján kiállított telekalakítási határozaton alapul.

A Képviselő-testület felhatalmazza a polgármestert az ingatlanrendezési szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2018. június 30.